Φίλες και φίλοι

Συντρόφισσες και σύντροφοι

Με τη σημερινή μας συγκέντρωση απευθύνουμε ένα ευρύτατο κάλεσμα συμπόρευσης με το ΚΚΕ, μπροστά στις εκλογικές μάχες του Μαΐου. Τη πενταετία που πέρασε αποδείχθηκε για ακόμα μια φορά ο αντιδραστικός ρόλος της τοπικής διοίκησης. Καθημερινά βλέπουμε ότι τόσο οι δήμοι όσο και η περιφέρεια προσαρμόζεται όλο και περισσότερο στο να εξυπηρετούνται οι ανάγκες των μεγάλων επιχειρηματικών ομίλων και όχι οι ανάγκες των εργατικών λαϊκών στρωμάτων.

Αυτή τη πολιτική ακολούθησε και η δήθεν «ανεξάρτητη» διοίκηση Στεργίου αλλά και οι υπόλοιπες παρατάξεις που έχουν ως θεό τους τη πολιτική της ευρωπαϊκής ένωσης. Άλλωστε δεν είναι τυχαίο ότι περισσότερες από τις μισές αποφάσεις τις υπερψήφισαν όλες οι υπόλοιπες παρατάξεις.

Από τη μεριά μας δεν μείναμε στη στείρα αντιπολίτευση δεν λέγαμε όχι απλά για να το πούμε. Σε όλα τα ζητήματα δικαιολογούσαμε τη ψήφο μας και είμαστε η μόνη παράταξη που από τις τοποθετήσεις ασκήσαμε πολιτική κριτική στη διοίκηση Στεργίου προκειμένου να υπερασπιστούμε τα συμφέροντα των εργαζομένων, των μικροεπαγγελματιών, της λαϊκής οικογένειας.

Καταψηφίσαμε όλους προϋπολογισμούς και ισολογισμούς που κινήθηκαν με βάση τις υποδείξεις της κυβέρνησης και του οικονομικού παρατηρητηρίου, απαιτώντας ταυτόχρονα τη μείωση των δημοτικών τελών για τις μικροεπιχειρήσεις , τα μικρομάγαζα αλλά και τις κατοικίες με ταυτόχρονη αύξηση στις τράπεζες και τα μεγάλα πολυκαταστήματα. Απαιτήσαμε να επαρκή κρατική χρηματοδότηση. Να αποδοθούν πίσω όλοι οι χαμένοι πόροι.

Είπαμε όχι σε νέα δάνεια τη στιγμή που μια σειρά από έργα πρέπει να γίνουν με χρήματα από τη κεντρική εξουσία όπως για παράδειγμα η μεταφορά των πυλώνων στη Πεντέλη που μόνοι τους ομολογούν ότι η ΔΕΗ της τοποθέτησε εκεί που ήθελε χωρίς να ρωτήσει κανέναν και σήμερα για να τις μεταφέρει ζητά το κόστος να το αποπληρώσει ο δήμος. Προτείναμε να τα βάλει ο δήμος από το ταμείο του που όπως περηφανεύεται η δημοτική αρχή σήμερα υπάρχουν 4 εκ. ευρώ. Σε αντίθεση με τις άλλες παρατάξεις που ενώ στην αρχική τους τοποθέτηση συμφωνούσαν στο τέλος υπερψήφισαν τη πρόταση της δημοτικής αρχής.

Αποτέλεσμα η δημοτική αρχή να προχωρήσει σε δανεισμό 800.000 από τράπεζα.

Απαιτήσαμε να καταργηθούν τα τροφεία από τους παιδικούς σταθμούς. Δωρεάν παιδικούς σταθμούς για όλα τα παιδιά. Απαιτήσαμε να σταματήσει κάθε εμπορευματοποίηση του πολιτισμού και του αθλητισμού. Είναι χαρακτηριστικό ότι από τα στοιχεία που έχουμε μαζέψει έχουμε τη μεγαλύτερη εισφορά στο κολυμβητήριο.

Είπαμε όχι στα τεχνικά προγράμματα και στα έργα βιτρίνας. Απαιτώντας να γίνουν έργα αντισεισμικά έργα και αντιπλημμυρικά. Πέντε χρόνια μετά και ουσιαστικά στο Καλλικρατικό δήμο της Πεντέλης δεν έχει γίνει κανένα ουσιαστικό έργο που να βελτιώνει ουσιαστικά τη ζωή των δημοτών. Είναι χαρακτηριστικό ότι ακόμα και σήμερα υπάρχει περιοχή στο δήμο μας που δεν έχει αποχέτευση.

Απαιτήσαμε το νοσοκομείο του ΝΙΕΝ να πάρει ζωή. Να ξαναγίνει νοσοκομείο για τα εργατικά ατυχήματα και ο περιβάλλοντας χώρος να δοθεί στους κατοίκους και όχι να γίνει «οργανωμένο» πάρκο με εισιτήριο όπως πρότεινε η δημοτική παράταξη του ΣΥΡΙΖΑ. Δηλαδή ανάλογη θέση που είχαν για το άλσος Παπαδημητρίου.

Για τους εργαζόμενους στο δήμο. Μπήκαμε μπροστά σε κάθε πρόβλημα τους. Είπαμε όχι στην εισαγωγή των Μ.Κ.Ο. στις κοινωνικές δομές.

Είπαμε όχι στις ιδιωτικοποιήσεις. Απαιτήσαμε και πετύχαμε τον άμεσο διορισμό των 4 παιδαγωγών στους παιδικούς σταθμούς όπου η δημοτική αρχή ήθελε να τους σέρνει στα δικαστήρια διότι δεν ήταν δικά της παιδιά.

Μπήκαμε μπροστά στο δίκαιο αίτημα τους για να τους καταβληθούν τα επιδόματα που με τον αγώνα τους κέρδισαν και που η δημοτική αρχή προχώρησε σε έφεση. Μάλιστα στις κινητοποιήσεις τους έφερε και την αστυνομία προκειμένου να τους τρομοκρατήσει.

Σήμερα το σύνολο των υπηρεσιών του δήμου υπολειτουργούν λόγο της έλλειψης προσωπικού με αποτέλεσμα την εντατικοποίηση της εργασίας. Ο στόλος των οχημάτων εξακολουθεί να είναι παλαιωμένος όπως και ο ίδιος ο δήμαρχος παραδέχεται. Οι παιδικοί σταθμοί λειτουργούν στο όριο με ένα μεγάλο μέρος να είναι εργαζόμενοι μέσα από το ΕΣΠΑ.

 Η δημοτική αρχή του δήμου μας όπως και η πλειοψηφία των δημοτικών αρχών αντιμετωπίζουν τους εργαζόμενους ως στυγνοί επιχειρηματίες. Στηρίζουν την αντιλαϊκή πολιτική των κυβερνήσεων θεωρούν κόστος το αξιοπρεπές μεροκάματο και τις σταθερές σχέσεις εργασίας. Προσπαθούν με κάθε τρόπο να εκμεταλλευτούν τους ανέργους πότε μέσα από τον εθελοντισμό, τη σύμπραξη με Μ.Κ.Ο. με σκοπό και στόχο τη παραχώρηση των εργασιών στα σκλαβοπάζαρα των εργολάβων.

Η τοπική διοίκηση οι δήμοι και οι περιφέρειες αποτέλεσαν πραγματικό εργαστήρι πειραματικής εφαρμογής των κάθε είδους μορφών ευέλικτης εργασίας με μισθούς πείνας και συνθήκες γαλέρας. Οι δήθεν ανεξάρτητοι δήμαρχοι που για εμάς είναι πλήρως εξαρτημένοι διαχρονικά έκαναν τη βρώμικη δουλειά κατά παραγγελία των κυβερνήσεων και των κομμάτων που στηρίζονται.

Σήμερα κάποιες «φρέσκιες» δήθεν ανεξάρτητες αλλά και παλιές παρατάξεις προσπαθούν να βγουν απέναντι να κάνουν αντιπολίτευση ουσιαστικά να κοροϊδέψουν τους δημότες. Για να θυμηθούμε.

Ο δήθεν ανεξάρτητος κύριος Κοντουλάκος επί 4 ½ χρόνια δεν ήταν αγκαλιά και ψήφιζε όλα τα θέματα του δημοτικού συμβουλίου;

Ο δήθεν ανεξάρτητος κύριος Παλαιοδήμος επι 4 ½ χρόνια δεν στήριζε τη σημερινή δημοτική αρχή; Μάλιστα επί σειρά ετών δεν υπήρξε και πρόεδρος Νομικού προσώπου; Δεν ψήφισε όλους τους προϋπολογισμούς και τους ισολογισμούς της σημερινής δημοτικής αρχής;

Η παράταξη της κυρίας Κεχαγιά δεν ψήφισε όλους τους απολογισμούς της δημοτικής αρχής με τη δικαιολογία ότι θα πρέπει ο δήμος να λειτουργήσει; Σήμερα δεν δηλώνει ότι δεν έχει κανένα ταμπού και αν χρειαστεί θα προχωρήσει σε ιδιωτικοποιήσεις;

Ανάλογη θέση δεν έχει και ο κύριος Κατσικογιάννης που σε όλες τις τοποθετήσεις του δηλώνει ότι θα φέρει τα ΣΔΙΤ; Αλλά να μας πει κιόλας ποιος θα πληρώσει το μάρμαρο γιατί όπως ξέρουμε οι εργολάβοι δεν έρχονται τσάμπα.

Ο κύριος Φειδοπιάστης δεν πρότεινε την επιβολή τέλους στη πεντέλη προκειμένου να μην πάρουμε το δάνειο που στο τέλος το ψήφισε προκειμένου και να μην θίξουμε τη κυβέρνηση και τη περιφέρεια;

Ποιον νομίζουν ότι κοροϊδεύουν; Αυτά θα πρέπει να φτάσουν σε όλους τους δημότες να γίνουν αντικείμενο συζήτησης, δεν πρέπει να αφήσουμε άλλο να τους παραμυθιάζουν.

Συντροφίσσες και σύντροφοι, φίλες και φίλοι, και στο χώρο της τοπικής διοίκησης στους δήμους και τη περιφέρεια συγκρούονται δυο γραμμές.

Η μία γραμμή είναι αυτή τω κομμουνιστών, εκλεγμένων με τα ψηφοδέλτια της Λαϊκής Συσπείρωσης και αυτή των εκπροσώπων όλων των άλλων αστικών δυνάμεων .

Καμιά εμπιστοσύνη δεν θα πρέπει να υπάρχει σε δήθεν ανεξάρτητα ψηφοδέλτια όπου την επόμενη μέρα θα συμπλεύσουν στους βασικούς τομείς της ασκούμενης πολιτικής σε βάρος του λαού, θα στηρίξουν τις κατευθύνσεις της ευρωπαϊκής ένωσης

Η Δημοτική αρχή αλλά και το υπόλοιπο πολιτικό προσωπικό στην Τοπική Διοίκηση πρέπει να χρεωθούν αυτές τις πολιτικές επιλογές, να χρεωθούν τη λαϊκή δυσαρέσκεια.

Οι κομμουνιστές δημοτικοί σύμβουλοι αναδείξαμε και θα συνεχίσουμε να αναδεικνύουμε το ρόλο της τοπικής διοίκησης, ως τμήμα του αστικού κράτους, στο πέρασμα της αντιλαϊκής πολιτικής. Αναδείξαμε την άμεση διασύνδεση της Τ.Δ. με την Ε.Ε. για τις ανάγκες της καπιταλιστικής κερδοφορίας.